CELEX: 62015CN0221
Language: fi
Date: 2015-05-13 00:00:00
Title: Asia C-221/15: Ennakkoratkaisupyyntö, jonka Hof van Beroep te Brussel (Belgia) on esittänyt 13.5.2015 – Openbaar Ministerie v. Etablissements Fr. Colruyt NV

10.8.2015   
            
            
               FI
            
            
               Euroopan unionin virallinen lehti
            
            
               C 262/5
            
         Ennakkoratkaisupyyntö, jonka Hof van Beroep te Brussel (Belgia) on esittänyt 13.5.2015 – Openbaar Ministerie v. Etablissements Fr. Colruyt NV
   (Asia C-221/15)
   (2015/C 262/07)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hof van Beroep te Brussel
   
      Pääasian asianosaiset
   
   
      Valittaja: Openbaar Ministerie
   
      Vastapuoli: Etablissements Fr. Colruyt NV
   
      Ennakkoratkaisukysymykset
   
   
               1)
            
            
               Onko direktiivin 2011/64/EU (1) 15 artiklan 1 kohta – mahdollisesti luettuna yhdessä 7.12.2000 hyväksytyn Euroopan unionin perusoikeuskirjan (2) 20 ja 21 artiklan kanssa – esteenä kansalliselle lainsäädännölle, jossa vähittäiskauppiaita edellytetään noudattamaan vähimmäishintoja kieltämällä se, että tupakkatuotteille asetetaan hinta, joka on alempi kuin valmistajan/maahantuojan veromerkkiin merkitsemä hinta?
            
         
               2)
            
            
               Onko SEUT 34 artikla esteenä kansalliselle lainsäädännölle, jossa vähittäiskauppiaita edellytetään noudattamaan vähimmäishintoja kieltämällä se, että tupakkatuotteille asetetaan hinta, joka on alempi kuin valmistajan/maahantuojan veromerkkiin merkitsemä hinta?
            
         
               3)
            
            
               Onko SEUT 4 artiklan 3 kohta, luettuna yhdessä EUT 101 artiklan kanssa, esteenä kansalliselle lainsäädännölle, jossa vähittäiskauppiaita edellytetään noudattamaan vähimmäishintoja kieltämällä se, että tupakkatuotteille asetetaan hinta, joka on alempi kuin valmistajan/maahantuojan veromerkkiin merkitsemä hinta?
            
         
      (1)  Valmistettuun tupakkaan sovellettavan valmisteveron rakenteesta ja verokannoista 21.6.2011 annettu neuvoston direktiivi 2011/64/EU (EUVL L 176, s. 24).
   
      (2)  EYVL 2000, C 364, s. 1.